12 כללים לחיים

12 כללים לחיים: תרופת נגד לכאוס (באנגלית: 12 Rules for Life: An Antidote to Chaos) הוא רב-מכר מאת ג'ורדן פיטרסון שיצא בשנת 2018. הספר שחיבר פיטרסון, פסיכולוג קליני ומרצה לפסיכולוגיה קנדי, מספק עצות מעשיות לחיים על בסיס עקרונות אתיים מופשטים המוצגים בתחומים שונים כמו פסיכולוגיה, מיתולוגיות, דתות וספרות. הספר טיפס לראש רשימות רבי המכר בקנדה, בארצות הברית ובבריטניה, ונמכר בלמעלה משלושה מיליון עותקים. פיטרסון יצא למסע הופעות עולמי כדי לקדם את הספר, עם ריאיון בתוכנית חדשות בריטית שקיבל תשומת לב רבה, ריאיון שאף תורגם לעברית. המבקרים שיבחו את עצות הספר לאנשים ואת סגנונו הלא טיפוסי. בשנים האחרונות עמל פיטרסון על כתיבת ספר המשך, מעבר לסדר: 12 כללים נוספים לחיים (באנגלית: Beyond Order: 12 More Rules for Life), שיצא לאור בתחילת מרץ 2021. הספר צמח מתוך תחביב של פיטרסון לענות על שאלות שפורסמו באתר קוורה, אחת מהשאלות הייתה "מה הם הדברים בעלי הערך הרב ביותר שכל אחד צריך לדעת?". התשובה המקורית שלו כללה 40 כללים. פיטרסון ציין שזה "לא נכתב רק עבור אנשים אחרים. זו אזהרה בשבילי". הספר כתוב בסגנון נגיש יותר מאשר ספרו האקדמי הקודם מפות של משמעות: הארכיטקטורה של האמונה (אנ') ‏(2009). הספר מחולק לפרקים, וכל כותרת מייצגת כלל ספציפי לחיים המוסבר במסה. רעיון היסוד של הספר הוא "הסבל בנוי בתוך מבנה הקיום", אבל למרות שהוא יכול להיות סבל איום, קיימת בחירה האם לסגת, שהיא לדברי פיטרסון "מחווה אובדנית", או להתייצב מול הסבל ולגבור עליו. עם זאת, בחיים בעולם לא מושלם, לכל אדם יש "אפלה" שיכולה "להפוך אותו למפלצת שהוא עלול להיות" כדי לספק את הדחפים האפלים במצבים הנכונים. ניסויים מדעיים כמו הגורילה הבלתי נראית מראים שהתפיסה מותאמת לפי המטרה ועדיף לחפש משמעות במקום אושר. פיטרסון ציין כי "תמיד נחמד לחשוב שמשמעות החיים היא אושר, אבל אז מה קורה כשאתה עצוב? האושר הוא אפקט צד נהדר. כשהוא מגיע, קבל אותו בברכה. אבל הוא זמני ולא צפוי. זה לא משהו שיש לשאוף אליו, מכיוון שזו לא מטרה. ואם אושר הוא מטרת החיים, מה קורה כשאתה עצוב? אתה כישלון". הספר מקדם את הרעיון שאנשים נולדים עם חוש מוסרי וחתירה למשמעות, וצריכים לקחת אחריות לחפש אחר משמעות מעל האינטרסים האישיים שלהם (פרק שמיני, כלל שבע, "רדוף את המשמעותי, לא את מה שרצוי כרגע"). חשיבה כזו באה לידי ביטוי בסיפורים מודרניים כגון "פינוקיו", "מלך האריות" ו"הארי פוטר", וכן בסיפורים עתיקים מהתנ"ך. המשמעות של "עמוד ישר עם כתפיך לאחור" (הכותרת של הפרק הראשון) היא "לקבל את האחריות הנוראה של החיים", ליצור הקרבה עצמית, מכיוון שהפרט חייב להתעלות על תחושת הקורבן, ולנהוג בחייו או בחייה בדרך שדורשת דחיית סיפוקים מידיים, טבעיים ומעוותים כאחד. בפרק הראשון, עורך פיטרסון השוואה למבנים נוירולוגיים והתנהגות של לובסטרים, התנהגות המשמשת כדוגמה טבעית להיווצרותן של היררכיות חברתיות. החלקים האחרים בספר סוקרים ומבקרים את מצבם של הצעירים, את החינוך המתעלם מהבדלי מין בין בנים לבנות (ביקורת על הגנת יתר והמודל של טאבולה ראסה ממדעי החברה), יחסים בין אישיים של זכר-נקבה, אירועי ירי בבתי-ספר, דת, ניהיליזם מוסרי, רלטיביזם, וחוסר כבוד לערכי היסוד של החברה המערבית. בפרק האחרון, פיטרסון מתאר דרכים בהן אדם יכול להתמודד עם האירועים הטרגיים ביותר בחייו, אירועים שלעיתים קרובות נמצאים מחוץ לשליטתו של הפרט. בנוסף, הוא מתאר בו מאבק אישי שלו, כשהתגלה שלבתו מיכאלה הייתה מחלת עצם נדירה. הפרק הוא מדיטציה על איך לשמור על עין פקוחה ולהוקיר את הדברים הקטנים הזמינים (למשל, "כשאתם פוגשים חתול ברחוב - לטפו אותו"). הוא גם מתווה דרך מעשית כדי להתמודד עם המצוקה: לקצר לאדם את היקף זמן האחריות (למשל, להתמקד בדקה הבאה במקום בשלושת החודשים הבאים). קווי המתאר של הספר: הזדקפו. ישרו את הכתפיים טפלו בעצמכם כבזולת שעליכם לטפל בו התיידדו עם אנשים הרוצים בטובתכם השוו את עצמכם למי שהייתם אתמול ולא למישהו אחר היום אל תיתנו לילדיכם לעשות דברים שיגרמו לכם לא לחבב אותם לפני שאתם מבקרים את העולם, ודאו שהסדר שורר בביתכם חפשו משמעות ולא הנאות אמרו אמת, או לפחות אל תשקרו כשאתם מקשיבים למישהו, הניחו שהוא יודע משהו שאתם אינכם יודעים דייקו בדבריכם הניחו לילדים לגלוש על הסקייטבורד שלהם כשאתם פוגשים חתול ברחוב - לטפו אותו בסיכום סקירת הספר נאמר: ”אחרי הביקורת ולצדה, מדובר בספר מיוחד במינו המקפל בתוכו הגות ראויה לדיון, צורת חשיבה מאתגרת ומרעננת וכלים רעיוניים לקידום מה שפיטרסון מתמצת כ"אתיקה הנעלה של המערב": "כוונו גבוה. חתרו לשפר את הקיום… יש סדר טוב שאפשר לכונן, ויש יופי שאפשר להביא לעולם. יש רוע שצריך להתגבר עליו, וסבל שצריך להקל עליו, ואתם-עצמכם שצריך לשפר.” הספר יצא לאור על ידי פינגווין רנדום האוס (Penguin Random House) ב-23 בינואר 2018, בקנדה, ועל ידי פינגווין אלן ליין ב-16 בינואר בממלכה המאוחדת. רנדום האוס קנדה מכסה את האנגלית במדינות צפון אמריקה, ואילו פינגווין פרס את הממלכה המאוחדת וחבר העמים הבריטי. לפי האתר של פיטרסון, נכון לספטמבר הספר הועמד לתרגום ל-50 שפות. גרסת השמע של הספר שהתה במקום הראשון בטבלת המכירות של חנות Audible הקנדית, ובמקום השלישי ב-Audible ארצות הברית. בקנדה, מאז הופעת הבכורה הוא נסק ברשימות רבי המכר בקטגוריית ספרי העיון של The Globe And Mail ו-Toronto Star. באנגליה, במשך חמישה שבועות הספר היה בראש רשימת רבי המכר של כריכה קשה-כללי של העיתון "The Sunday Times", בין 18 בפברואר ל-25 במרץ, ושוב ב-15 באפריל, במכירות של מעל 120,000 עותקים עד 16 בספטמבר 2018. על פי "הגארדיאן", Nielsen BookScan דיווחה על מכירות של מעל ל-10,000 עותקים עד 12 במרץ באוסטרליה. בארצות הברית, הספר נהיה מספר אחד בספרי העיון וספרים דיגיטליים ברשימת רבי המכר של "וול סטריט ג'ורנל", כך גם ברשימות של "וושינגטון פוסט", ורויטרס ארצות הברית,. היה מספר 2 ברשימה המקיפה של USA Today, וכן ב-Publishers Weekly הגיעה לפסגת הרשימה של כריכה קשה ולעשרת הטובים בקטגוריה הכללית, במכירות של מעל 559,000 עותקים עד 24 בספטמבר 2018. בקטגוריה הוא החליף את Fire and Fury של מייקל וולף. מנכ"ל רנדום האוס מרקוס דוהל בסוף מרץ ציין שהספר מכר מעל 700,000 עותקים בארצות הברית. ב-6 באוגוסט הודיע ג'ורדן פיטרסון שהספר מכר מעל 2 מיליון עותקים. הספר לא נרשם ברשימות רבי המכר של "ניו יורק טיימס", "לוס אנג'לס טיימס" ו-IndieBound. על פי דבורה דונדס, עורכת ספרים מ-Toronto Star, "ניו יורק טיימס" ציין שהספר לא נספר מכיוון שהוא יצא על ידי חברה קנדית. לפי רנדום האוס קנדה, הספר טופל כנדרש עבור השוק האמריקאי. כדי לקדם את הספר, פיטרסון יצאו למסע הרצאות עולמי, בשלושה סבבים. הסבב הראשון היה בין 14 בינואר 2018 ל-17 בפברואר 2018, כולל אירועים באנגליה, בקנדה ובארצות הברית. הכרטיסים, שאזלו כולם, כללו 1,000 מושבים באולם הכנסים עמנואל סנטר בלונדון, ו-2,000 מושבים בתיאטרון אורפיאום בלוס אנג'לס. אירוע ה-11 בפברואר ליד קולנוע סיטדל באדמונטון בוטל על ידי דירקטוריון התיאטרון והנהלתו, שמאוחר יותר התנצלו על כך, ובמקום נערך במלון הייאט פלייס. הסבב השני התקיים במרץ של אותה שנה בשלושה אירועים באוסטרליה, שגם בהם אזלו המקומות. והמשיך בקולנוע בייקון בניו-יורק. הסבב השלישי נערך בתחילת מאי עד ליוני, ונפתח ב-10 אירועים בארצות הברית וקנדה, ואחד בבריטניה. לפי הדיווחים, עד יוני המסע של פיטרסון ביקר בסך הכל ב-45 ערים בצפון אמריקה, אירופה, אוסטרליה, והגיע לקהל של מעל 100,000 אנשים. על פי פיטרסון, כמעט 200,000 אנשים השתתפו באירועים עד סוף יולי. כחלק מהסיור, קיים פיטרסון ראיון בתוכנית חדשות בריטית (Channel 4 News) שנעשה ויראלי, וקיבל תשומת לב משמעותית עם יותר משמונה עשרה מיליון צפיות ביוטיוב. פיטרסון הופיע בעוד תוכניות רבות נוספות, בארצות הברית, קנדה, אנגליה ואוסטרליה. בספטמבר 2018, איים פיטרסון לתבוע את קייט מאן, פילוסופית מאוניברסיטת קורנל, בגין לשון הרע על כך שתיארה את הספר כמיזוגני במהלך ראיון באתר "ווקס". מאן תיארה זאת כניסיון לפגיעה בחופש הביטוי. האתר ווקס החשיב את האיום לחסר בסיס, והתעלם ממנו. בדצמבר 2018 יצא הספר בתרגום לעברית בהוצאת סלע מאיר בשיתוף ספריית שיבולת. הפרק הראשון מתורגם לעברית באתר מידה. אלון שלו, ‏סקירת הספר, השילוח, גיליון 13, פברואר 2019 נועם א"ס, ג'ורדן פיטרסון מסביר: כך תחזרו למאה ה–19 ב–12 צעדים פשוטים, באתר הארץ, 15 במרץ 2019 בכל סרלואי, ‏ספרו של ג'ורדן פיטרסון: הגות שמרנית בעולם מתקרבן, בעיתון מקור ראשון, 15 באוגוסט 2021 Julian Baggini: "12 Rules for Life by Jordan Peterson — back to basics", Financial Times, January 19 2018 Jordan B Peterson's answer to What are the most valuable things everyone should know? - Quora, www.quora.com טום בארטלט, מה כל כך מסוכן בג'ורדן פיטרסון?, 17 בינואר 2018 (באנגלית) Jeffrey Howard, ‏ Does Postmodernism Pit Us Against Each Other?,‏ 5 בפברואר 2018 (באנגלית) Christie Blatchford, ‏Christie Blatchford sits down with "warrior for common sense" Jordan Peterson‏, "National Post", ‏19 בינואר 2018 (באנגלית) Tim Lott, ‏Jordan Peterson: 'The pursuit of happiness is a pointless goal'‏, "The Observer", ‏21 בינואר 2018 (באנגלית) Park MacDougald, ‏Why They Listen to Jordan Peterson‏, "New York", ‏11 בפברואר 2018 (באנגלית) James Grainger, ‏Jordan Peterson on embracing your inner lobster in 12 Rules for Life‏, "Toronto Star", ‏22 בינואר 2018 (באנגלית) David Brooks, ‏The Jordan Peterson Moment‏, "הניו יורק טיימס", ‏25 בינואר 2018 (באנגלית) David Gornoski, ‏Christ vs. the Crowd: My Interview with Jordan B. Peterson‏, "The Christian Post", ‏29 בינואר 2018 (באנגלית) Leonor Gonçalves, ‏Psychologist Jordan Peterson says lobsters help to explain why human hierarchies exist – do they?‏, "The Conversation", ‏24 בינואר 2018 (באנגלית) Douglas Murray, ‏The curious star appeal of Jordan Peterson‏, "The Spectator", ‏20 בינואר 2018 (באנגלית) Niall McCrae, ‏Bossy feminism and the male lemmings‏, "The Conservative Woman", ‏3 בפברואר 2018 (באנגלית) >Adam Rubenstein, ‏Jordan Peterson: 'I Don't Want People Falling Down in an Ideological Abyss'‏, "The Weekly Standard", ‏1 במרץ 2018 (באנגלית) Jared Sichel, ‏Sichel: Jordan Peterson's '12 Rules for Life' And The Parkland Massacre‏, "The Daily Wire", ‏21 בפברואר 2018 (באנגלית) Kelefa Sanneh, ‏Jordan Peterson's Gospel of Masculinity‏, "The New Yorker", ‏5 במרץ 2018 (באנגלית) Peterson Jordan, ‏Jordan Peterson LIVE: 12 Rules for Life - An Antidote to Chaos‏, "website"‏, "The Rubin Report", ‏1 בנובמבר 2017 (באנגלית) 12 Rules for Life by Jordan B. Peterson (באנגלית) 12 Rules for Life by Jordan B. Peterson (באנגלית) Porter Anderson, ‏Rights Roundup: Reports From Sweden, Spain, Germany, Greece, Canada, Australia‏, Publishing Perspectives, ‏14 בדצמבר 2017 (באנגלית) About Dr. Jordan B Peterson - Clinical Psychologist, Professor, Author‏, jordanbpeterson.com (באנגלית) Tristin Hopper, ‏Could Jordan Peterson become the best-selling Canadian author of all time?‏, Edmonton Journal, ‏7 במרץ 2018 (באנגלית) Bestsellers: Hardcover Non-Fiction, Feb. 3, 2018‏, The Globe and Mail (באנגלית) Bestsellers: Hardcover Non-Fiction, March 3, 2018‏, The Globe and Mail (באנגלית) Toronto Star bestsellers for the week ending Feb. 10‏, Toronto Star (באנגלית) Toronto Star bestsellers for the week ending March 10‏, Toronto Star (באנגלית) Books: The Sunday Times Bestsellers, February 18‏, The Sunday Times (באנגלית) Books: The Sunday Times Bestsellers, February 25‏, The Sunday Times (באנגלית) Books: The Sunday Times Bestsellers, March 4‏, The Sunday Times (באנגלית) Books: The Sunday Times Bestsellers, March 11‏, The Sunday Times (באנגלית) Books: The Sunday Times Bestsellers, March 25‏, The Sunday Times (באנגלית) Books: The Sunday Times Bestsellers, April 15‏, The Sunday Times (באנגלית) Books: The Sunday Times Bestsellers, September 16‏, The Sunday Times (באנגלית) Gareth Hutchens, ‏Not all he says is defensible, but Jordan Peterson deserves to be taken seriously‏, The Guardian, ‏12 במרץ 2018 (באנגלית) Best-Selling Books Week Ended Feb. 11, ‏16 בפברואר 2018 (באנגלית) Wall Street Journal-Best Sellers, ‏12 באפריל 2018 (באנגלית) Bestsellers: National nonfiction‏, The Washington Post, ‏11 בפברואר 2018 (באנגלית) Bestsellers: National nonfiction‏, The Washington Post, ‏25 בפברואר 2018 (באנגלית) Table-Hannah's 'The Great Alone' again tops U.S. best-sellers‏, Reuters, ‏1 במרץ 2018 (באנגלית) 12 Rules for Life: An Antidote to Chaos charting‏, USA Today (באנגלית) Publishers Weekly Best-Sellers‏, Miami Herald, ‏1 במרץ 2018 (באנגלית)(הקישור אינו פעיל, 22.11.2018) Publishers Weekly Bestseller Lists – Hardcover Nonfiction‏, Publishers Weekly (באנגלית) Publishers Weekly Bestseller Lists – Top 10 Overall‏, Publishers Weekly (באנגלית) Rules to live by from a grumpy old man‏, Irish Independent, ‏25 בפברואר 2018 (באנגלית) Jim Milliot‏, PRH Has Stable 2017‏, Publishers Weekly, ‏27 במרץ 2018 (באנגלית) Jordan B Peterson (2018-08-06), August 2018 Patreon Q & A Guy Stevenson‏, Straw Gods: A Cautious Response to Jordan B. Peterson‏, Los Angeles Review of Books, ‏1 באוקטובר 2018 (באנגלית) Deborah Dundas, ‏Jordan Peterson's book is a bestseller – except where it matters most‏, Toronto Star, ‏9 בפברואר 2018 (באנגלית) Brian Stelter, ‏Every top New York Times best-seller this year has been about Trump‏, CNN, ‏16 באפריל 2018 (באנגלית) Jordan Peterson Events‏, jordanbpeterson.com (באנגלית) Katie Law, ‏Canadian psychologist Jordan Peterson: the 'anti-snowflake' crusader speaks out‏, London Evening Standard, ‏20 בינואר 2018 (באנגלית) Andrew Kelman, ‏Walking the Tightrope Between Chaos and Order – An Interview with Jordan B Peterson‏, Quillette, ‏27 בינואר 2018 (באנגלית) Max Read, ‏Talking Basement-Dwellers With Jordan Peterson, Reddit's New Favorite Philosopher‏, New York, ‏4 בפברואר 2018 (באנגלית) David Staples, ‏David Staples: Dark day as Citadel Theatre snubs controversial author‏, Edmonton Journal, ‏18 בינואר 2018 (באנגלית) Phil Heidenreich, ‏Edmonton's Citadel Theatre apologizes over how it handled Jordan Peterson event‏, Global News, ‏20 בינואר 2018 (באנגלית) Janet Albrechtsen, ‏Jordan Peterson: six reasons that explain his rise‏, The Australian, ‏24 בפברואר 2018 (באנגלית) Dr. Jordan Peterson Announces 12 Rules for Life Tour‏, The New York Times, ‏20 בפברואר 2018 (באנגלית) Glenn Ellmers, The Jordan Peterson Phenomenon, ‏1 באוגוסט 2018 (באנגלית) Pearson, Heide; Pullen, Lauren; Small, Kaylen, ‏Jordan Peterson responds to open letter calling for Calgary appearance to be cancelled‏, Global News, ‏25 ביולי 2018 (באנגלית) Jamie Doward, ‏'Back off', controversial professor urges critics of C4 interviewer‏, The Observer, ‏21 בינואר 2018 (באנגלית) HARDTalk, Jordan Peterson, There is 'a backlash against masculinity'‏, BBC, ‏6 באוגוסט 2018 (באנגלית) Professor on Trudeau's 'Mankind' Objection: Canada Will 'Pay' for This Leftist Ideology‏, Fox News, ‏6 בפברואר 2018 (באנגלית) Frank Chung‏, Jordan Peterson says hate speech will be policed by 'last people in the world you would want to'‏, news.com.au, ‏14 במרץ 2018 (באנגלית) Governments should not 'mandate' gender speech‏, Sky News Australia (באנגלית) Jordan Peterson Clashes w/ Maher Panel About Political Divide: 'You Need To Have Respect' For Trump Voters‏, Mediaite, ‏21 באפריל 2018 (באנגלית) Tim Hains‏, Dr. Jordan Peterson Shares Personality Quiz to Help You Understand Yourself, Accomplish Your Goals‏, RealClearPolitics, ‏14 באפריל 2018 (באנגלית) Irin Carmon, ‏Exclusive: Jordan Peterson Threatened to Sue Author for Calling Him a Misogynist‏, The Cut (באנגלית) Jamie Ensor, ‏Professor Jordan Peterson threatens to sue after critic calls him misogynist (באנגלית) Sean Illing, ‏A feminist philosopher makes the case against Jordan Peterson (באנגלית) ג'ורדן פיטרסון, “12 חוקים לחיים”: פרק מספרו החדש של ג’ורדן פיטרסון בהוצאת שיבולת, באתר מידה, 10 בדצמבר 2018